title: Komission täytäntöönpanoasetus (EU) 2019/111, annettu 24 päivänä tammikuuta 2019, humalauutteen (Humulus lupulus L. flos) hyväksymisestä vieroitettujen porsaiden, lihasikojen sekä vieroitettujen ja lihotukseen tarkoitettujen toissijaisten sikaeläinten rehun lisäaineena (ETA:n kannalta merkityksellinen teksti.)

text:
                  25.1.2019

                  FI

                  Euroopan unionin virallinen lehti

                  L 23/14

         KOMISSION TÄYTÄNTÖÖNPANOASETUS (EU) 2019/111,
         annettu 24 päivänä tammikuuta 2019,
         humalauutteen (Humulus lupulus L. flos) hyväksymisestä vieroitettujen porsaiden, lihasikojen sekä vieroitettujen ja lihotukseen tarkoitettujen toissijaisten sikaeläinten rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä.

                     (2)

                     Asetuksen (EY) N:o 1831/2003 7 artiklan mukaisesti toimitettiin hakemus, joka koskee humalauutteen (Humulus lupulus L. flos) hyväksymistä kaikkien eläinlajien rehun lisäaineena. Hakemuksen mukana toimitettiin kyseisen asetuksen 7 artiklan 3 kohdan mukaisesti vaadittavat tiedot ja asiakirjat. Hakija pyysi, että lisäaine luokiteltaisiin lisäaineluokkaan ”sensoriset lisäaineet”.

                     (3)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 3 päivänä lokakuuta 2018 antamassaan lausunnossa (2), että humalauutteella (Humulus lupulus L. flos) ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen totesi, että vieroitetuille porsaille tehty sietokoe osoitti, että lisäaine on turvallinen ehdotettuna annoksena eli 50 mg / kg täysrehua, ja että päätelmä voidaan laajentaa koskemaan lihasikoja ja vieroitettuja ja lihotukseen tarkoitettuja toissijaisia sikaeläimiä. Sen vuoksi on aiheellista sallia humalauutteen käyttö rehun lisäaineena ainoastaan mainittujen lajien ja luokkien osalta. Elintarviketurvallisuusviranomainen totesi myös, että koska korjattua humalaa ja sen uutteita käytetään yleisesti elintarvikkeissa aromiaineina ja koska niiden funktio rehussa on olennaisilta osin sama kuin elintarvikkeissa, niiden tehoa ei tarvitse osoittaa muulla tavoin. Sen vuoksi päätelmä voidaan laajentaa koskemaan rehua.

                     (4)

                     Elintarviketurvallisuusviranomainen totesi vielä, että lisäaine saattaa ärsyttää käyttäjien hengitysteitä ja ihoa ja että se sisältää erilaisia yhdisteitä, joiden tiedetään aiheuttavan allergisia reaktioita herkille henkilöille. Tämän vuoksi olisi toteutettava asianmukaisia suojatoimenpiteitä.

                     (5)

                     Elintarviketurvallisuusviranomaisen mukaan erityisiä markkinoille saattamisen jälkeistä seurantaa koskevia vaatimuksia ei tarvita. Se myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (6)

                     Lisäaineen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen lisäaineen käyttö tämän asetuksen liitteessä kuvatulla tavalla olisi hyväksyttävä.

                     (7)

                     Tarkasteltuaan hakijan ehdottamaa käyttömäärää elintarviketurvallisuusviranomainen katsoi, että ehdotettu enimmäiskäyttötaso on turvallinen. Tehoaineen suositeltu enimmäispitoisuus olisi ilmoitettava rehun lisäaineen etiketissä elintarvikeketjun eri vaiheissa toteutettavaa virallista valvontaa varten, ja lisäaine olisi lisättävä rehuun esiseoksena.

                     (8)

                     Se, ettei asianomaisen aineen käyttöä juomavedessä ole hyväksytty, ei estä sen käyttöä rehuseoksessa, joka annostellaan veden mukana.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyntä
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluva, liitteessä täsmennetty aine eläinten ruokinnassa käytettävänä rehun lisäaineena kyseisessä liitteessä vahvistetuin edellytyksin.

            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä tammikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  EFSA Journal 2018;16(10):5462.

            LIITE

                        Lisäai-neen tunniste-numero

                        Hyväk-synnän haltijan nimi

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enim-mäisikä

                        Vähim-mäispi-toisuus

                        Enim-mäispi-toisuus

                        Muut määräykset

                        Hyväksyn-nän voimassaolo päättyy

                        mg/kg täysrehua, jonka kosteuspitoisuus on 12 %

                           Luokka: sensoriset lisäaineet. Funktionaalinen ryhmä: aromiaineet

                        2b233

                        —

                        Humalauute (norkot), jonka beetahappo-pitoisuus on suuri

                           Lisäaineen koostumus

                           Humulus lupulus L. flos -kasvista saatava ylikriittinen hiilidioksidiuutevalmiste, joka on käsitelty kaliumhydroksidilla beetahapon kaliumsuolojen muodostamiseksi ja liuotettu propyleeniglykoliin
                        Lisäaineen eritelmä:

                                    —

                                    Beetahapot: 40 ± 1,5 %

                                    —

                                    Alfahapot: 0,4 ± 0,3 %

                                    —

                                    Humalaöljyt: 1,5 ± 0,3 %

                                    —

                                    Propyleeniglykoli: 20 ± 15 %

                                    —

                                    Kosteus < 8 %

                                    —

                                    Tuhka: 10 ± 2 %

                                    —

                                    Muut hartsit: 25 ± 8 %

                                    —

                                    8-Prenyylinaringeeni < 500 mg/kg

                                    —

                                    Ksantohumoli < 500 mg/kg

                                    —

                                    2-Metyyli-2-buten-2-oli < 10 mg/kg

                           Tehoaineen kuvaus

                           Humulus lupulus L. flos -kasvin kukat (norkot), jotka on rakeistettu ja sen jälkeen käsitelty uuttamalla ylikriittisellä hiilidioksidiuutteella
                        Viskoosinen neste
                        CAS-numero: 8060-28-4
                        EN-nro 233

                           Analyysimenetelmä
                            (1)

                        Humalan beetahappojen kokonaismäärän määrittäminen rehun lisäaineesta:

                                    —

                                    korkean erotuskyvyn käänteisfaasinestekromatografia yhdessä UV-detektion kanssa (HPLC-UV) – yhteistestillä validoitu European Brewery Conventionin (EBC) menetelmä 7.7

                                    —

                                    Vieroitetut porsaat ja lihasiat

                                    —

                                    Vieroitetut ja lihotukseen tarkoitetut toissijaiset sikaeläimet

                        —

                        —

                        —

                                    1.

                                    Lisäaine on sekoitettava rehuun esiseoksena.

                                    2.

                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                    3.

                                    Lisäaineen ja esiseoksen etiketissä on oltava seuraavat tiedot:
                                    ”Suositeltu lisäaineen enimmäispitoisuus täysrehussa, jonka kosteuspitoisuus on 12 %: 50 mg/kg”

                                    4.

                                    Rehualan toimijoiden on vahvistettava lisäaineen ja esiseoksen käyttäjiä varten toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos tällaisia riskejä ei voida poistaa tai vähentää minimiin kyseisten menettelyjen ja järjestelyjen avulla, lisäainetta ja esiseoksia käsiteltäessä on käytettävä henkilönsuojaimia, mukaan lukien hengityssuojaa, turvalaseja ja -hansikkaita.

                        14. helmikuuta 2029

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission täytäntöönpanoasetus (EU) 2019/112, annettu 24 päivänä tammikuuta 2019, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessakymmenennessäensimmäisessä osatarjouskilpailussa

text:
                  25.1.2019

                  FI

                  Euroopan unionin virallinen lehti

                  L 23/18

         KOMISSION TÄYTÄNTÖÖNPANOASETUS (EU) 2019/112,
         annettu 24 päivänä tammikuuta 2019,
         rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessakymmenennessäensimmäisessä osatarjouskilpailussa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
         ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
         sekä katsoo seuraavaa:

                     (1)

                     Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

                     (2)

                     Kolmannessakymmenennessäensimmäisessä osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

                     (3)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kolmannessakymmenennessäensimmäisessä osatarjouskilpailussa, jonka tarjousten jättöaika päättyi 22 päivänä tammikuuta 2019, vähimmäismyyntihinta on 158,50 euroa 100 kilogrammalta.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä tammikuuta 2019.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 206, 30.7.2016, s. 71.

            (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) 2019/542, annettu 2 päivänä huhtikuuta 2019, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”ស្ករត្នោតកំពង់ស្ពឺ” (Skor Thnot Kampong Speu) (SMM)

text:
                  3.4.2019

                  FI

                  Euroopan unionin virallinen lehti

                  L 94/1

         KOMISSION TÄYTÄNTÖÖNPANOASETUS (EU) 2019/542,
         annettu 2 päivänä huhtikuuta 2019,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin ”ស្ករត្នោតកំពង់ស្ពឺ” (Skor Thnot Kampong Speu) (SMM)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 3 kohdan a alakohdan,
         sekä katsoo seuraavaa:

                     (1)

                     Kambodžan hakemus (2) nimityksen ”ស្ករត្នោតកំពង់ស្ពឺ” (Skor Thnot Kampong Speu) rekisteröimiseksi suojattuna maantieteellisenä merkintänä (SMM) julkaistiin Euroopan unionin virallisessa lehdessä3 päivänä lokakuuta 2017 asetuksen (EU) N:o 1151/2012 50 artiklan 2 kohdan a alakohdan mukaisesti.

                     (2)

                     Komissio sai 22 päivänä joulukuuta 2017 vastaväiteilmoituksen ja perustellun vastaväitteen Sveitsissä toimivalta sokeriyritys Sucre Suisse SA:lta. Komissio lähetti 9 päivänä tammikuuta 2018 Sucre Suisse SA:n lähettämän vastaväiteilmoituksen ja perustellun vastaväitteen Kambodžalle.

                     (3)

                     Komissio sai 3 päivänä tammikuuta 2018 vastaväiteilmoituksen ja perustellun vastaväitteen myös Belgialta. Komissio lähetti 9 päivänä tammikuuta 2018 Belgian lähettämän vastaväiteilmoituksen ja perustellun vastaväitteen Kambodžalle. Belgia ilmoitti komissiolle 8 päivänä maaliskuuta 2018, että se ei enää vastusta Kambodžan hakemusta nimityksen ”ស្ករត្នោតកំពង់ស្ពឺ” (Skor Thnot Kampong Speu) rekisteröimiseksi.

                     (4)

                     Sucre Suisse SA vastusti nimen ”ស្ករត្នោតកំពង់ស្ពឺ” (Skor Thnot Kampong Speu) rekisteröimistä, koska tuotteen ”palmusokeri” kuvaus on epätäsmällinen ja koska tuote ei täytä tietyistä elintarvikkeina käytettävistä sokereista annetussa neuvoston direktiivissä 2001/111/EY (3) sokerille annettua määritelmää.

                     (5)

                     Koska komissio katsoi, että vastaväite voitiin ottaa käsiteltäväksi, se kehotti asetuksen (EU) 1151/2012 51 artiklan 3 kohdan ensimmäisen alakohdan mukaisesti 3 päivänä huhtikuuta 2018 päivätyllä kirjeellä Kambodžaa ja Sucre Suisse SA:ta neuvottelemaan kolmen kuukauden ajan ja pyrkimään sopimukseen omia sisäisiä menettelyjään noudattaen.

                     (6)

                     Kambodža pyysi 29 päivänä kesäkuuta 2018 neuvottelujen määräajan pidentämistä. Komissio pidensi neuvottelujen määräaikaa kolmella kuukaudella 4 päivästä heinäkuuta 2018 alkaen asetuksen (EU) 1151/2012 51 artiklan 3 kohdan viimeisen alakohdan mukaisesti.

                     (7)

                     Neuvottelujen tuloksena saatiin aikaan sopimus asianomaisten osapuolten välillä. Kambodža ilmoitti sopimuksen tulokset komissiolle 3 päivänä lokakuuta 2018.

                     (8)

                     Kambodža ja Sucre Suisse SA sopivat, että asetuksen (EU) 1151/2012 50 artiklan 2 kohdan mukaisesti julkaistua yhtenäistä asiakirjaa ei ole tarpeen muuttaa. Asianomaiset osapuolet katsovat myös tarpeelliseksi selventää, mitä ”ស្ករត្នោតកំពង់ស្ពឺ” (Skor Thnot Kampong Speu) on toteamalla, että ””Skor Thnot Kampong Speu” on palmupuusta saatavaa sokeria. Palmusokeria ei määritellä tietyistä elintarvikkeina käytettävistä sokereista annetussa direktiivissä 2001/111/EY, mutta sitä voidaan pitää kaupan EU:ssa yleisten lakisääteisten vaatimusten täyttyessä. Palmusokeria on käytetty elintarvikkeena kaikkialla maailmassa vuosisatojen ajan.”

                     (9)

                     Koska Kambodžan ja Sucre Suisse SA:n välinen sopimus on asetuksen (EU) N:o 1151/2012 säännösten ja EU:n lainsäädännön mukainen, sen sisältö voidaan ottaa huomioon.

                     (10)

                     Edellä esitetyn perusteella nimitys ”ស្ករត្នោតកំពង់ស្ពឺ” (Skor Thnot Kampong Speu) olisi lisättävä suojattujen alkuperänimitysten ja suojattujen maantieteellisten merkintöjen rekisteriin,

               ON HYVÄKSYNYT TÄMÄN ASETUKSEN:

            1 artikla
            Rekisteröidään nimitys ”ស្ករត្នោតកំពង់ស្ពឺ” (Skor Thnot Kampong Speu).
            Ensimmäisessä kohdassa mainittu nimitys viittaa tuotteeseen, joka kuuluu komission täytäntöönpanoasetuksen (EU) 668/2014 (4) liitteessä XI mainittuun luokkaan 1.8 ”Muut liitteeseen I kuuluvat tuotteet (mausteet jne.)”.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 343, 14.12.2012, s. 1.

            (2)  EUVL C 331, 3.10.2017, s. 8.

            (3)  Neuvoston direktiivi 2001/111/EY, annettu 20 päivänä joulukuuta 2001, tietyistä elintarvikkeina käytettävistä sokereista (EYVL L 10, 12.1.2002, s. 53).

            (4)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).